turjo4nis/wikipedia-bn-dump-20250701 huggingface dataset:
তাশিরোজিমা

তাশিরোজিমা (田代島) জাপানের মিয়াগির আইসিনোমাকিতে অবস্থিত একটি ছোট দ্বীপ। এটি আজিশিমার পশ্চিমে প্রশান্ত মহাসাগরের ওশিকা উপদ্বীপে অবস্থিত। দ্বীপটি প্রায় জনশূন্য কারণ এর জনসংখ্যা ১০০ জন এর মত। ১৯৫০-এর দশকের এক হিসেবমতে দ্বীপের জনসংখ্যা ছিল মাত্র ১০০০ জন। তাশিরোজিমা দ্বীপে বিড়ালের আধিক্যের কারণে এটি বিড়ালের দ্বীপ হিসেবেই বেশি পরিচিত। বিড়ালকে খায়ানো হলে তাদের ধন সম্পদ বৃদ্ধি পাবে, স্থানীয়রা এধরনের এক বিশ্বাস থেকেই বিড়াল পোষে থাকে। বর্তমানে এই দ্বীপে মানুষের চেয়ে বিড়ালের সংখ্যাই বেশি। জাপানের সানকি সংবাদ মাধ্যমের ২০০৯-এর এক নিবন্ধ অনুসারে দ্বীপের বাসিন্দাদের কোন পোষা কুকুর নেই এবং দ্বীপে কুকুরের প্রবেশ নিষিদ্ধ।

তাশিরোজিমা দ্বীপটি দুটি গ্রামে বিভক্ত: ওডুমারি ও নিটুডা। এ দ্বীপের পাশের দ্বীপ ছিল আজিসিমা, যখন আজিসিমা ওশিকা দ্বীপের সাথে সম্পৃক্ত ছিল। কিন্তু ২০০৫ সালের ১লা এপ্রিল ওশিকাকে আইশিনোমাকি দ্বীপের সাথে একত্রিত করা হয়, সুতরাং বর্তমানে দুটি দ্বীপই আইশিনোমাকির অধীন। দ্বীপের ৮৩% লোক বয়স্ক। গ্রাগুলোকে টার্মিনাল ভিলেজ (限界集落 গেনকাই সুরাকো) বলে আখ্যায়িত করা হয় যার অর্থ হল, দ্বীপের ৫০% লোকের বয়স ৬৫ বা তার বেশি। দ্বীপের অধিকাংশ লোকজন মৎস শিকার বা গাইড হিসেবে জীবিকা নির্বাহ করে। তাশিরোজিমা মঙ্গা দ্বীপ নামেও পরিচিত।

তাশিরোজিমা দ্বীপের তাশিরো এলিমেন্টারি বিদ্যালয় ১৯৮৯ সালে বন্ধ হয়ে যায় এবং পরবর্তীতে এটি এডুকেশনাল সেন্টার হিসেবে পরিচিত হয়ে উঠে। ২০০৮ সালে এডুকেসন সেন্টারটিও বন্ধ হয়ে যায়। ২০০০ সালে পর্যটকদের সুবিধার্থে দ্বীপে একটি ভবন তৈরি করা হয়। ২০০৭ সালে দ্বীপে একটি ৬কি.মি. ও ১০ কি.মি. ম্যারাথন এর আয়োজন করা হয়েছিল। ২০১১ সালে তাশিরোজিমাতে তুহোকো সুনামি আঘাত হনে এবং সুনামির আঘাতে বাসিন্দাদের মারাত্মক ক্ষতি হয়।

জনপ্রিয় সংস্কৃতিতে 

২০০৪ সালে সেন্দাই থেকে একটি জুটি দ্বীপে স্থানান্তরিত হয়ে পর্যটকদের জন্য একটি মোটেল তৈরি করেন যার নাম হামায়া। ২০০৬ সালে তারা দ্বীপ ও এর বাসিন্দাদের তথ্য নিয়ে ব্লগ লেখা শুরু করেন। ২০০৬ সালের ২০শে মে দ্বীপের বিশাল বিড়াল জনসংখ্যার রক্ষণাবেক্ষন নিয়ে তেরেবি আশাই নামে এক পরিচালক জিনসি নো রাকুইন নামে একটি প্রামান্যচিত্র নির্মাণ করেন। ফজি তেরেবি তোশিরোজিমার বিড়াল নিয়ে নায়ানকো দ্য মুভি (にゃんこ THE MOVIE) নামে একটি চলচ্চিত্র নির্মাণ করেন। এই চলচ্চিত্রটিতে দ্বীপের ড্রুপি ইয়ার্ড জ্যাক নামের একটি বিড়ালের চরিত্র চিত্রণ করা হয় ও চলচ্চিত্রটির কয়েকটি সিকুয়্যালও বের হয়। প্রত্যেক সিকুয়্যালে জ্যাকের সাম্প্রতিক অবস্থা দেখানো হয়। সর্বশেষে এই সিরিজের চলচ্চিত্র নায়ানকো দ্য মুভি ৪ মুক্তি পায় ২০১০ সালে। চলচ্চিত্রটি মুক্তি পাওয়ার পর অনেক বিড়ালপ্রেমী দ্বীপটিতে ভ্রমণ করেন এবং বর্তমানে কর্তৃপক্ষ পর্যটকদের জ্যাকের সাথে প্যাকেজ ট্যুারেরও ব্যবস্থা করেছেন।

তথ্যসূত্র

বহিঃসংযোগ 
  

জাপানের দ্বীপ
হেনরি স্ট্রাংওয়েজ

হেনরি স্ট্রাংওয়েজ (মৃত্যু ১৫৬২, কখনো কখনো স্ট্রাংওইস নামেও ডাকা হত।) ছিলেন একজন ইংরেজ জলদস্যু যিনি জেন্টলম্যান পাইরেট নামে পরিচিত ছিলেন। তিনি তার জলদস্যুতার জীবনে শুধু স্প্যানীয় ও অন্যান্য জাহাজ আক্রমণ করতেন। তিনি ১৫৫২ সাল থেকে ১৫৬২ সাল পর্যন্ত ৮ বছর সক্রিয় ছিলেন। তিনি তার জীবনে কয়েকবার কারাভোগ করেন কিন্তু সরকারের উচ্চ পর্যায়ে বন্ধু থাকার সৌজন্যে ক্ষমা পেয়ে যান। তার ছবিটি আকেঁন গার্লেস ফ্লিকি নামে একজন কয়েদি যা বর্তমানে লন্ডনের জাতীয় পোর্ট্রেইট গ্যালরিতে রাখা আছে।

জীবনী 
স্ট্রাংওয়েজ ডোরসেটের একটি প্রভাবশালী পরিবারে জন্মগ্রহণ করেন। তাকে জেন্টলম্যান পাইরেট নামে ডাকা হত। স্ট্রাংওয়েজ ১৫৫২-৫৩ সালে তার জলদস্যু জীবন শুরু করেন, সেসময় তিনি আইরিশ সাগরে লুটতরাজ করতেন। তিনি সেসময় সফল জলদস্যু কর্নিশ কিলিগ্রইসের দলে যোগ দেন, যারা লুট করা মালামাল জমা রাখার জন্য পোর্টল্যান্ড দুর্গ ব্যবহার করতেন। ১৫৫৫ সালে টাওয়ার অফ লন্ডনে তিনি বিচারের সম্মুখীন হয়েছিলেন কিন্তু সেখানে তার কোন বিচার করা হয়নি। মনে করা হয়, সেখানে কোন উচ্চপদস্থ লোক তার বন্ধু হওয়ায় তার কিছুই হয়নি। ১৫৫৯ সালে তিনি তার ৮ জন লোকসহ ধরা পরার পর তাকে মৃত্যুদণ্ড দেওয়া হয়। কিন্তু মৃত্যুদণ্ড কার্যকরের ঠিক কিছুক্ষণ পূর্বে তিনি যে কোনভাবে মৃত্যুদণ্ড এড়াতে সক্ষম হন।

একই বছর ১৫৫৯ সালে সমসাময়িক নথি থেকে পাওয়া যায়, তিনি স্পেনের রাজার কাছ থেকে একটি দ্বীপ চুরি করতে চেয়েছিলেন। কিন্তু কোন কারণে তিনি স্পেনের দ্বীপ আক্রমণ না করে স্পেনের জাহাজ আক্রমণ করেন। এই তথ্যটি জানা গিয়েছিল কারণ তখনকার স্পেনের রাজা ঔ জাহাজ আক্রমণের ব্যাপারে একটি স্টেটমেন্ট দিয়েছিলেন যাতে স্ট্রাংওয়েজের নাম উল্লেখ ছিল। ১৫৬০ সালের ডিসেম্বরে সম্ভবত স্পেনের জাহাজ আক্রমণের কারণে তাকে পুনরায় কারাগারে নেওয়া হয় কিন্তু এসময়ও কারাভোগের হাত থেকে রক্ষা পন। তখন তিনি জলদস্যুতা ছেড়ে ভাল হয়ে যাবেন এই মর্মে ওয়াদা করেন। আবার মনে করা হয় তিনি যেহেতু শুধু স্পেনীয় জাহাজ আক্রমণ করতেন সুতরাং খুব সম্ভবত তার জলদস্যুতার পেছনে রাজনৈতিক উদ্দেশ্য ছিল।

পরবর্তীতে প্রথম এলিজাবেথ দ্বারা তিনি পুনরায় ক্ষমা পান এবং একজন মুক্ত ব্যক্তি হিসেবে ১৫৬২ সালে মৃত্যুবরণ করেন। তার মৃত্যুর পর সেসময় কারাভোগ করা আরো অনেক জলদস্যুকে রাজকীয় ক্ষামা ঘোষণা করা হয়। অনেক ইতিহাসবিদ মনে করেন তিনি, জলদস্যু ছিলেন না, প্রাইভেটিয়ার ছিলেন।

তথ্যসূত্র 

১৫৬২-এ মৃত্যু
ইংরেজ জলদস্যু
ফ্রান্সে ইংরেজ প্রবাসী
ইংরেজ প্রাইভেটিয়ার
১৬শ শতাব্দীর ইংরেজ ব্যক্তি
১৫৫২-এ জন্ম
সারাহ হ্যান্ড্রিকসন

সারাহ হ্যান্ড্রিকসন মার্কিন স্কি জাম্পার। ২০১৩ সালে আন্তর্জাতিক স্কি ফেডারেশনের (এফআইএস) ওয়ার্ল্ড স্কি চ্যাম্পিয়নশিপ প্রতিযোগিতায় নারীদের একক স্কি জাম্পিংয়ে চ্যাম্পিয়ন হয়েছেন সারাহ।

জন্ম ও শিক্ষা 
১৯৯৪ সালে সল্ট লেক সিটিতে জন্ম সারাহার। পার্ক সিটি উচ্চবিদ্যালয় থেকে পড়াশোনা শেষে দ্য উইন্টার স্পোর্টস স্কুল ইন পার্ক সিটিতে ভর্তি হন এবং সেই সাথে চলতে থাকে স্কি ডাইভিং প্রশিক্ষণ।

পুরস্কার 
বর্তমানে পার্ক সিটি নরডিক স্কি ক্লাবের সদস্য সারাহ ২০১১-১২ এফআইএস স্কি জাম্পিং ওয়ার্ল্ড কাপ প্রতিযোগিতায় এককভাবে ছয়টি বিভাগে জয়ী হয়েছেন। এ ছাড়া ২০১২-১৩ সালের একই প্রতিযোগিতায় এখন পর্যন্ত চারটি বিভাগে জয়ী হয়েছেন সারাহ।

গ্যালারি

তথ্যসূত্র

বহিঃসংযোগ 
 Sarah Hendrickson – National Team skier profile at Nordic.usskiteam.com
 

১৯৯৪-এ জন্ম
জীবিত ব্যক্তি
মার্কিন স্কি জাম্পার
২১শ শতাব্দীর মার্কিন নারী
২১শ শতাব্দীর মার্কিন মহিলা ক্রীড়াবিদ
শেরিং তোবগে

শেরিং তবগে (; জন্ম: ১৯ সেপ্টেম্বর, ১৯৬৫) হা জেলায় জন্মগ্রহণকারী ভুটানের বিশিষ্ট রাজনীতিবিদ। ৩০ জুলাই ২০১৩ তারিখ থেকে তিনি ভুটানের বর্তমান প্রধানমন্ত্রীর দায়িত্ব পালন করছেন। এছাড়াও তিনি পিপল’স ডেমোক্র্যাটিক পার্টির দলনেতার ভূমিকা পালন করছেন। তিনি এ দলের প্রতিষ্ঠাকালীন সদস্য ছিলেন। দলটি ভুটানের প্রথম নিবন্ধিত রাজনৈতিক দল হিসেবে পরিচিত।

কর্মজীবন 
১৯৯০ সালে পিটসবার্গ বিশ্ববিদ্যালয়ের সোয়ানসন স্কুল অফ ইঞ্জিনিয়ারিং থেকে মেকানিক্যাল ইঞ্জিনিয়ারিংয়ে স্নাতক ডিগ্রী পাশ করেন। এরপর ২০০৪ সালে হার্ভার্ড বিশ্ববিদ্যালয় থেকে জনপ্রশাসনে স্নাতকোত্তর ডিগ্রী অর্জন করেন। রাজনীতিতে প্রবেশের পূর্বে তিনি সরকারী চাকুরে ছিলেন। ১৯৯১ সালে শিক্ষা বিভাগের অধীনে কারিগরী ও শিক্ষায় কর্মজীবন শুরু করেন। ১৯৯৮ সালে প্রতিষ্ঠিত জাতীয় কারিগরী প্রশিক্ষণ কর্তৃপক্ষের প্রধান ছিলেন তিনি। এছাড়াও, ২০০৩ থেকে ২০০৭ সাল পর্যন্ত শ্রম ও মানব সম্পদ মন্ত্রণালয়ের অধীনে জাতীয় কারিগরী প্রশিক্ষণ কর্তৃপক্ষের পরিচালক ছিলেন তিনি।

তথ্যসূত্র 

ভুটানের প্রধানমন্ত্রী
১৯৬৫-এ জন্ম
জীবিত ব্যক্তি
পিপল’স ডেমোক্র্যাটিক পার্টির (ভুটান) রাজনীতিবিদ
পিটসবার্গ বিশ্ববিদ্যালয়ের প্রাক্তন শিক্ষার্থী
টমাহক (ক্ষেপণাস্ত্র)

টমাহক () সবধরনের আবহাওয়ায় ব্যবহার উপযোগী দূরপাল্লার সাবসনিক গতিসম্পন্ন একটি ক্ষেপণাস্ত্র বা মিসাইল। মার্কিন যুক্তরাষ্ট্রের জেনারেল ডাইন্যামিক্স কর্পোরেশন ১৯৭০ সালে এটি প্রথম নির্মাণ করে। এটির নকশা করা হয়েছিল স্বল্প উচ্চতায় ব্যবহার উপযোগী মাঝারি থেকে দূরপাল্লার ক্ষেপণাস্ত্র হিসেবে যা ভূমি থেকে উৎক্ষেপণযোগ্য। পরবর্তীতে এটিতে বেশ কয়েকবার উন্নততর করা হয়েছে। বর্তমানে এটি নির্মাণ করে রেথেয়ন কোম্পানি। কিছু কিছু টমাহক ক্ষেপণাস্ত্র ম্যাকডোনেল ডগলাসও নির্মাণ করে।

২০১১ সালের হিসেব অনুযায়ী একটি টমাহক ক্রুজ মিসাইল তৈরীতে ব্যয় হয় $১,৪১০,০০০ মার্কিন ডলার।

তথ্যসূত্র

বহিঃসংযোগ 
 Raytheon Official site
 BGM-109 Tomahawk - Global Security
 Raytheon (General Dynamics) AGM/BGM/RGM/UGM-109 Tomahawk - Designation Systems
 Aus Air Power - Tomahawk Variants
 485th Tactical Missile Wing

নৌবাহিনীর ক্রুজ ক্ষেপণাস্ত্র
স্নায়ুযুদ্ধের ক্রুজ ক্ষেপণাস্ত্র
মার্কিন যুক্তরাষ্ট্রের পারমাণবিক ক্রুজ ক্ষেপণাস্ত্র
যুক্তরাজ্যের ক্রুজ ক্ষেপণাস্ত্র
রেথিয়ান পণ্য
ক্ষেপণাস্ত্র
প্রান্তিক উপযোগ

অর্থশাস্ত্রে কোনো পণ্য বা সেবার প্রান্তিক উপযোগ () বলতে কোনো নির্দিষ্ট সময়ে ঐ দ্রব্য বা সেবার অতিরিক্ত এক একক ভোগের দরুন মোট উপযোগের যে বৃদ্ধি হয় তা বোঝানো হয়ে থাকে। প্রান্তিক উপযোগ বিধি অনুসারে, কোন পণ্য বা সেবা সেই পরিমাণ ভোগ করাই মানুষের পক্ষে যৌক্তিক যখন প্রান্তিক উপযোগের মান প্রান্তিক ব্যয়ের সমান হয়।

ফিলিপ উইক্সটিডের মতে, প্রান্তীয় বিবেচনা হল এমন বিবেচনাসমূহ যা আমাদের ব্যয়, মূলধন উপযোগ ইত্যাদির অতি ক্ষুদ্র বৃদ্ধি বা হ্রাস সম্পর্কিত আলোচনা।  উপযোগ হল কোন দ্রব্য বা সেবার অভাব পূরণের ক্ষমতা।

উদাহরণ 

কোন ব্যক্তি যদি একটি কমলা কিনে তা থেকে ৫ টাকার সমান উপযোগ লাভ করে এবং দ্বিতীয় কমলা কিনে তা থেকে ৮ টাকার সমান উপযোগ লাভ করে তাহলে প্রান্তিক উপযোগ হবে ৮-৫=৩ টাকার সমান উপযোগ।

প্রান্তিক উপযোগ এর প্রকারভেদ

১। ধ্বনাত্বক প্রান্তিক উপযোগ : যখন কোনো একটি দ্রব্য ভোগের মাধ্যমে মোট উপযোগ বৃদ্ধি পায়, তখন প্রান্তিক উপযোগ ধ্বনাত্বক হয়।

২। শূন্য প্রান্তিক উপযোগ :যখন কোনো একটি দ্রব্যের অতিরিক্ত একক ভোগের মাধ্যমে যদি মোট উপযোগ এর কোনো পরিবর্তন না ঘটে বা স্থির থাকে, তখন প্রান্তিক উপযোগ হবে শূন্য।

৩।ঋণাত্মক প্রান্তিক উপযোগ : যখন ভোক্তা কোনো দ্রব্য ভোগের মাধ্যমে সর্বোচ্চ উপযোগ বা সন্তুষ্টি লাভের পরও অধিক একক উক্ত দ্রব্য ক্রমাগত ভোগ করতে থাকে তখন প্রান্তিক উপযোগ ঋণাত্মক হয়।

তথ্যসূত্র 

অর্থনীতি
উপযোগিতা
সমাজকল্যাণমূলক অর্থনীতি [ Mu=Tu/Q]
অর্থনৈতিক উদ্বৃত্ত

মৌলিক অর্থনীতিতে অর্থনৈতিক উদ্বৃত্ত () (মোট সুবিধা বা মার্শালীয় উদ্বৃত্ত নামেও পরিচিত) বলতে দুটি পৃথক
রাশি বোঝানো হয়।

ক্রেতা কোন দ্রব্য বা সেবার জন্য যে মূল্য দিতে প্রস্তুত থাকে, সেই একই মুল্যে যদি ক্রেতা তার প্রয়োজনের অতিরিক্ত সেবা বা দ্রব্য ক্রয় করতে সক্ষম হয় তাহলে ঐ অতিরিক্ত সেবা বা দ্রব্যের মূল্যকে ভোক্তার উদ্বৃত্ত বলা হয়।

অপরদিকে, উৎপাদক কোন নির্দিষ্ট পরিমাণ দ্রব্য বা সেবা বাজারে যে মূল্যে বিক্রি করতে প্রস্তুত থাকে, ঐ পরিমাণ দ্রব্য বা সেবা নির্ধারিত দামের চেয়ে বেশি মূল্যে বিক্রি করে উৎপাদক যে অতিরিক্ত লাভ পায় তাকে উৎপাদকের উদ্বৃত্ত বলা হয়।

তথ্যসূত্র 

অর্থনীতি
ব্যষ্টিক অর্থশাস্ত্র
সমাজকল্যাণমূলক অর্থনীতি
কর্পোরেশনের অর্থায়ন
স্যামুয়েল বেল্লামি

ক্যাপ্টেন স্যামুয়েল বেল্লামি (আনু. ২৩ ফেব্রুয়ারি ১৬৮৯ – ২৬ এপ্রিল ১৭১৭) ছিলেন ১৮-শতকের একজন ইংরেজ জলদস্যু। তিনি ব্ল্যাক স্যাম বেল্লামি নামে অধিক পরিচিত। যদিও তার জলদস্যু জীবন এক বছরেরও কম সময় স্থায়ী ছিল, তারপরও তিনি ও তার ক্রুরা কমপক্ষে ৫৩টি জাহাজ লুট করেন। ২৮ বছর বয়সে তার মৃত্যুর পূর্বে তিনি ছিলেন ইতিহাসের সবচেয়ে ধনী জলদস্যু। কেপ কোডের লোককাহিনীতে তাকে ব্ল্যাক স্যাম বলা হয় কারণ তিনি তার লম্বা চুল পিছনে নেওয়ার জন্য এক ধরনের ফ্যাশানেবল পাউডার ও চুলের ব্যান্ড ব্যবহার করতেন। বেল্লামি সবসময় তার লুট করা জাহাজের বন্দিদের ক্ষমা করে দিতেন এবং জাহাজের লোকদের কোন প্রকার ক্ষতি করতেন না। এই চরিত্রের কারণে তিনি প্রিন্স অফ পাইরেট খেতাব অর্জন করেন। তিনি নিজেকে রবিনহুডের সাথে তুলনা করতেন এবং তার ক্রুরা নিজেদেরকে রবিনহুডের লোক বলে পরিচয় দিত।

জীবনী 
বেল্লামি ১৬৮৯ সালে ইংল্যান্ডের ডেভনসায়ারের হিটিসলিগে জন্মগ্রহণ করেন। তার পিতার নাম স্টিফেন ও মাতার নাম এলিজাবেথ। সম্ভবত তিনি ছয় ভাইবোনের মধ্যে সবার ছোট ছিলেন। তার মা এলিজাবেথ সন্তান জন্মের সময় মৃত্যুবরণ করেন ও ২৩ ফেব্রুয়ারি, ১৬৮৯ সালে তাকে সমাধিস্থ করা হয়। বেল্লামি যুবক বয়সে নাবিক হিসেবে কর্মজীবন শুরু করেন এবং কেপ কোডে যাত্রা করেন। স্থানীয় লোককাহীনি অনুযায়ী সেখানে তিনি মারিয়া হেলেট (উইচ অফ ওয়েলফ্লিট) নামে একজন নারীর সাথে সম্পর্কে জড়িয়ে পরেন।

তিনি শীঘ্রই কেপ কোড ত্যাগ করেন। তিনি ও তার বন্ধু পালগ্রেভস উইলিয়ামের (পালসগ্রেভ, পলগ্রেভ, পলগ্রেভস ও পলসগ্রেভ নামেও লিখা হয়।) সাথে ফ্লোরিডা উপকূলে ডুবে যাওয়া একটি স্প্যানীয় বহর থেকে মূল্যবান সাম্রগী সংগ্রহ করতে যাত্রা করেন। এই দুই সমুদ্র অভিযাত্রিক অবশ্য কিছু সাফল্য অর্জন করেন। দুই অভিযাত্রিক পরবর্তীকালে জলদস্যুতা শুরু করেন ও জলদস্যু ক্যাপ্টেন বেঞ্জামিন হর্নিগোল্ডের ক্রু হিসেবে যোগদান করেন। বেঞ্জামিন মারিয়ানি নামে একটি জাহাজের কামান্ডার ছিলেন ও তার ফার্স্ট ম্যাট ছিলেন আরেক বিখ্যাত জলদস্যু এডওয়ার্ড “ব্ল্যাকবিয়ার্ড” টীচ।

১৭১৬ সালের বসন্তে ক্রুরা হর্নিগোল্ডের বিরুদ্ধে অভিযোগ করেন, তিনি ইংল্যান্ডের কোন জাহাজ আক্রমণ করত না। ক্রুরা এটা নিয়ে একটি ভোটগ্রহণ করেন ও তাতে প্রায় অধিকাংশ ক্রুরাই সকল জাহাজ আক্রমণের পক্ষে মত দেন কিন্তু হর্নিগোল্ড এই সিদ্ধান্তের বিরোধিতা করায় মারিয়ানির ক্যাপ্টেন পদ থেকে পদচ্যুত হন এবং তার অনুসারীদের নিয়ে ভেসেল ত্যাগ করেন। এডওয়ার্ড টীচ তখন এই সিদ্ধান্তের কথা জানত না। বাকী ৯০ জন জলদস্যু ক্রু বেল্লামিকে তাদের নতুন ক্যাপ্টেন হিসেবে নির্বাচিত করে।

সুলতানা গ্যালি নামে একটি জাহাজ আটকের পর, অন্যান্য ক্রুদের মতামতের ভিত্তিতে তার বন্ধু পালসগ্রেভ উইলিয়ামকে মারিয়ানির কমান্ডার হিসেবে নিযুক্ত করেন এবং সুলতানাকে তার ফ্ল্যাগশিপ হিসেবে ব্যবহার শুরু করেন। বেল্লামি ও তার ক্রুদের সবচেয়ে বড় সাফল্য ছিল হুয়াইদা গ্যালি আটক। ১৭১৭ সালের মাঝামাঝি সময়ে তিনি হুয়াইদা গ্যালি আটক করেন।

পদটীকা

তথ্যসূত্র 

সাধারণ
 Woodard, Colin. The Republic of Pirates. Harcourt, New York, NY. (2007). Bellamy page at associated website
 National Geographic, "Capt. Samuel Bellamy, Rogue Romeo" 
নির্দিষ্ট

১৬৮৯-এ জন্ম
১৭১৭-এ মৃত্যু
১৭১৭-এর অপরাধ
১৭১৬-এর অপরাধ
ইংরেজ জলদস্যু
সমুদ্রে মৃত্যু
১৭শ শতাব্দীর ইংরেজ ব্যক্তি
১৮শ শতাব্দীর ইংরেজ ব্যক্তি
সামুদ্রিক লোকাচারবিদ্যা
রবার্তো কফরেসি

রবার্তো কফরেসি(ইংরেজি: Roberto Cofresi) (জুন ১৭, ১৭৯১ – মার্চ ২৯, ১৮২৫) ছিলেন পুয়ের্তো রিকোর একজন বিখ্যাত জলদস্যু। তিনি এল পাইরাতা কফরেসি নামে অধিক পরিচিত। ২৯শে মার্চ, ১৮২৫ সালে তার অন্যন্য জলদস্যু ক্রূর সাথে তাকে ফায়ারিং স্কোয়াডে মৃত্যুদন্ড কার্যকর করা হয়। রবিনহুড ইমেজের কফরেসির কিংবদন্তি পুয়ের্তো রিকো এবং সমগ্র ল্যাটিন আমেরিকায় ছড়িয়ে পরে কারণ তিনি ধনীদের কাছ থেকে লুট করে গরিবদের কাছে বিলিয়ে দিতেন। তাকে নিয়ে অসংখ্য কবিতা, গান, বই ও চলচ্চিত্র নির্মাণ করা হয়েছে। ডোমিনিকান প্রজাতন্ত্রের পোয়ের্তো প্লাটার কাছের একটি শহরের নাম তার নামানুসারে কফরেসি রখা হয়েছে।

প্রারম্ভিক জীবন 
কফরেসি (জন্মনাম: রবার্তো কফরেসি ইয়ে রামিরেজ ডি অ্যরিল্লানো) পুয়ের্তোরিকার কাবো রুজুতে জন্মগ্রহণ করেন। তার পিতা ফেন্জ ভন কাফরসেইন (১৭৫১-১৮১৪) ছিলেন অস্ট্রিয় বংশদ্ভুত এবং পবিত্র রোমান সম্রাজ্যের মুক্ত নগরী ত্রিস্তাতে জন্মগ্রহণ করেন। পুয়ের্তো রিকোর ইতিহাসবিদ ও বংশবৃত্তান্ত সোসাইটির সদস্য অধ্যাপক আর্সোলা অ্যাকুস্টার মতে, ফেন্জ ভন কাফরসেইন অস্ট্রিয়া থেকে ত্রিস্তাতে অভিবাসী হিসেবে এসেছিলেন এবং সেখানে ফেন্জ ভন কাফরসেইন, ফ্রান্সেসকো কনফর্সিন নামে পরিচিত ছিলেন। যখন ফ্রান্সিসকো কনফার্সিন পুয়ের্তো রিকোতে আসেন সেসময়কার অভিবাসীদেরকে ইতালির কর্তৃপক্ষের অনুমতি নিতে হত ও নাম হতে হত ইতালির উচ্চারনের। তিনি কাবো রুজুর ক্যাসল শহরে বসবাস করতেন এবং তার নাম পরিবর্তন করে ফ্রান্সিসকো কফরেসি রাখেন কারণ এটি স্প্যানীয় কর্তৃপক্ষের উচ্চারনে সুবিধা হত।

ফ্রান্সিকো কফরেসির মারিয়া জার্মানা রামিরেজ ডি আরিল্লানো নামে এক নারীর সাথে পরিচয় হয় ও তাকে বিয়ে করেন। যার পিতা ছিলেন কাবো রুজু শহরের প্রতিষ্ঠাতা নিকোলাজ রামিরেজ ডি আরিল্লানোর চাচাতো ভাই। এই জুটির চারটি সন্তান রয়েছে। তারা হলেন, এক মেয়ে মেয়ে জুয়ানা ও তিন ছেলে- জুয়ান ফ্রান্সিসকো, ইগনাসিও এবং সবার ছোট রবার্তো। রবার্তো কফরেসির চার বছর বয়সে তার মা মৃত্যুবরণ করেন।

কফরেসি ও তার ভাইবোনেরা স্থানীয় স্কুলে পড়ালেখা করেন। ক্যাসল শহরে বসবাসের কারণে কফরেসি ভাইয়েরা মাঝে মাঝে নাবিক পর্যটকদের সাথে যোগাযোগের সুযগ পান। শহরে আগত নাবিকদের কাছ থেকে গল্প শুনে তারা প্রত্যেকেই সমুদ্রকে তাদের পেশা হিসেবে বেছে নেওয়ার পরিকল্পনা করেন। কফরেসি একটি ছোট নৌকা সংগ্রহ করেন ও এর নামকরণ করেন এল মসকাইটু (দ্য মসকাইটু)।

কফরেসি কুবো রুজু শহরের এক স্থানীয় মেয়ে জুয়ান ক্রাইটুফকে বিয়ে করেন। তাদের দুই জন ছেলে ছিল যারা দুজনেই জন্মের পরই মারা যান। ১৮২২ সালে এই জুটির একটি কন্যা সন্তান জন্ম হয়, তারা মেয়ের নাম রাখেন মারিয়া বেরনাডা।

পদটীকা

তথ্যসূত্র

বহিঃসংযোগ 
 Roberto Cofresi
 Todo Puerto Rico
 von Kupferschein genealogy

১৭৯১-এ জন্ম
১৮২৫-এ মৃত্যু
পুয়ের্তো রিকোর জলদস্যু
জলদস্যুতার জন্য মৃত্যুদন্ড
সামুদ্রিক লোকাচারবিদ্যা
১৯শ শতাব্দীর রোমান ক্যাথলিক
খিল রাজ রেগমি

খিলরাজ রেগমি, ওজিডিবি, ওটিএসপি, (; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাকে শপথ বাক্য পাঠ করান।

এছাড়াও, মে, ২০১১ সাল থেকে নেপালের প্রধান বিচারপতি রামপ্রসাদ শ্রেষ্ঠা’র অবসর গ্রহণের পর প্রেসিডেন্ট যাদব কর্তৃক প্রধান বিচারপতি হিসেবে নিযুক্তি লাভ করেন।

কর্মজীবন 
নেপালের পালপা জেলায় রেগমি জন্মগ্রহণ করেন। ১৯৭২ থেকে ১৯৭৪ সালের মধ্যে সুপ্রিম কোর্টে সেকশন অফিসার হিসেবে কর্মজীবন শুরু করেন। তারপর ১৯৭৪ থেকে ১৯৮৫ সময়কালে জেলা হাকিম হিসেবে দেশের বিভিন্ন জেলায় চাকরি করেন। প্রথম শ্রেণীর গেজেটেড কর্মকর্তা ডেপুটি রেজিস্ট্রার হিসেবে ১৯৯১ সাল পর্যন্ত সুপ্রিম কোর্টে মনোনীত হন। পাশাপাশি হাকিম ও মুখ্য হাকিমরূপে নেপালের বিভিন্ন আদালতে শুনানী কার্যক্রম পরিচালনা করেন। ২০০৩ সালে সুপ্রিম কোর্টের বিচারপতি হন। ৬ মে, ২০১১ তারিখে প্রধান বিচারপতি পদে নিয়োগপ্রাপ্ত হন রেগমি। বর্তমানে তিনি সরকারের ভারপ্রাপ্ত প্রধানমন্ত্রীর কার্যাবলী পালন করে যাচ্ছেন। প্রধান রাজনৈতিক দলগুলোর সম্মতিক্রমে নিরপেক্ষ সরকার গঠনকল্পে ভীতিহীন, প্রভাবমুক্ত এবং সমতাসূচক নির্বাচন আয়োজন করাই তার প্রধান দায়িত্ব।

তথ্যসূত্র 

নেপালের প্রধানমন্ত্রী
১৯৪৯-এ জন্ম
জীবিত ব্যক্তি
নেপালের সুপ্রিমকোর্টের বিচারপতি
নেপালি হিন্দু
ত্রিভুবন বিশ্ববিদ্যালয়ের প্রাক্তন শিক্ষার্থী
নেপালি রাজনীতিবিদ
নেপালের মন্ত্রী
খস জাতিগোষ্ঠী
২১শ শতাব্দীর নেপালের প্রধানমন্ত্রী
রবিন হুড

রবিন হুড হলেন ইংরেজ লোককাহিনীর একজন বীরত্বপূর্ণ ডাকু, অত্যন্ত দক্ষ তীরন্দাজ ও অসিযোদ্ধা। যদিও কিছু আচরণ তার মূল চরিত্রের অংশ ছিল না, তবুও তিনি ১৯-শতকের প্রথমদিকে পরিচিত হয়েছেন গরিবের বন্ধু হিসেবে যিনি তার অনুসারী কিছু ডাকুদের (আউটল) নিয়ে মেরি ম্যান নামে একটি দল গঠন করেন যারা ধনীদের কাছ থেকে ডাকাতি ও মালামাল লুট করে গরীবদের মাঝে বিলিয়ে দিতেন। প্রথাগতভাবে রবিন হুড ও তার অনুসারীরা লিঙ্কন সবুজ এক ধরনের কাপড় পরিধান করতেন। এই কিংবদন্তির উৎপত্তি হয়েছিল কিছু আসল ডাকু বা বীর গাথা বা ডাকুদের গল্প থেকে।

রবিন হুড মধ্যযুগীয় সময়ের মধ্যে একটি জনপ্রিয় লোক চরিত্রে পরিণত হন, আধুনিক সাহিত্যেও যেমন, গল্প, নাটক ও চলচ্চিত্রেও তিনি সমান জনপ্রিয়। প্রথমদিককার সূত্রে তাকে মধ্যচাষী বা জমিদারভৃত্য হিসেবে বর্ণনা করা হয় কিন্তু পরবর্তীকালে তিনি একজন অসাধু শেরিফ (শহরের আইন রক্ষক) কর্তৃক তার জমি থেকে বিচ্যুত হন এবং ডাকুতে পরিণত হন।

ইতিহাস 
জনপ্রিয় সংস্কৃতিতে রবিন হুড ও তার দল মেরি ম্যান নটিংহামসায়ারের শেরউড জঙ্গলে বসবাস করতেন যেখানে তার বীরত্বপূর্ণ কাহিনীর অধিকাংশের সূত্রপাত। ১৫-শতকের প্রথমদিকে রবিন হুডকে নিয়ে ৪ লাইনের ছড়া রচনা করা হয় যার প্রথম লাইন ছিল, “রবিন হুড ইন স্কেরউড স্টোড”। যাইহোক, প্রথমদিকের বীরত্বপূর্ণ যুদ্ধ থেকে বেঁচে ফেরা ও প্রথমদিকের উৎস অনুসারে এটা ধারণা করা হয় যে, রবিন হুডের গল্পগুলো বার্ণসডেল (বর্তমান ইয়র্কসায়ার, নটিংহামসায়ার সীমান্ত) এলাকার উপর ভিত্তি করে তৈরি।

তথ্যসূত্র

গ্রন্থপঞ্জি 

 
 
 
 
 
 
 
 
 
 
 
 
 Hilton, R.H., The Origins of Robin Hood, Past and Present, No. 14. (Nov., 1958), pp. 30–44. Available online at JSTOR.
 
 Holt, J.C. (1989). "Robin Hood," Perspectives on culture and society, vol. 2, 127-144

বহিঃসংযোগ 

 
 Robin Hood the Facts and the Fiction, has a lot of information on Robin Hood, ballads, medieval records, place names, analysis on the legend etc.
 BBC History: Robin Hood and his Historical Context
 Home of the World Wide Robin Hood Society in Sherwood, Nottingham, England
 Robin Hood, Friend of Liberty – Ludwig von Mises Institute
 Robin Hood: Bold Outlaw of Barnsdale and Sherwood, contains ballads, information on the development of the legend, and interviews with scholars and authors.
 Ben Turner's Robin Hood site one of the first on the web
 The Robin Hood Project at the University of Rochester – Houses a large collection of Robin Hood text and art
 "Robin Hood – the greatest of English myths" on BBC Radio 4's In Our Time (BBC Radio 4) featuring Stephen Knight, Thomas Hahn and Dr Juliette Wood
 Robin Hood – from Internet Archive, Project Gutenberg and Google Books (scanned books original editions color illustrated)
 Nottingham Caves Survey
 
 

রবিন হুড
রোমাঞ্চকর চলচ্চিত্রের চরিত্র
কল্পকাহিনিতে ইংল্যান্ড
ইংরেজ বীরত্বপূর্ণ কিংবদন্তি
কাল্পনিক তীরন্দাজ
কাল্পনিক আর্ল
কাল্পনিক দস্যু
কাল্পনিক ভদ্রলোক চোর
কাল্পনিক প্রহরী
মধ্যযুগীয় কিংবদন্তি
নটিংহ্যাম
নটিংহ্যামশায়ার লোককাহিনি
অস্তিত্ব বিতর্কিত এমন ব্যক্তি
রবিন হুড চরিত্র
ব্যক্তি, যার অস্তিত্ব বিতর্কিত
চাহিদার স্থিতিস্থাপকতা

চাহিদার‌ স্থিতিস্থাপকতা ()বলতে সাধারণতা: পণ্যের মূল্য বা ভোক্তার আয়ের তুলনায় পণ্যের চাহিদার পরিবর্তনশীলতা বোঝায়। পণ্যের চাহিদা এবং এর মূল্যের মধ্যে ফাংশনাল সম্পর্ক রয়েছে। গণিত বা অর্থনীতির পরিভাষায় চাহিদা পণ্যের মূল্যের ফাংশন। আবার চাহিদা সংশ্লিষ্ট ভোক্তার আয়েরও ফাংশন। অন্যভাবে বলা হয়, পণ্যের মূল্য এবং ভোক্তার আয় পণ্যের চাহিদার নিয়ামক। চাহিদা অনেক কিছুরই ফাংশন হতে পারে। অর্থাৎ, চাহিদার পরিমাণ অনেক কিছুর ওপর নির্ভর করতে পারে। অতঃএব চাহিদার স্থিতিস্থাপকতা এর নিয়ামকসমূহের যে কোনটির ওপর নির্ভর করে।

চাহিদার মূল্য স্থিতিস্থাপকতা
চাহিদার মূল্য স্থিতিস্থাপকতা (ইরেজি: Price elasticity of demand)) (Ed বা PED) হল এমন একটি অর্থনৈতিক স্থিতিস্থাপকতার পরিমাপ যা নির্দেশ করে কোন দ্রব্য বা সেবার মূল্য হ্রাস বা বৃদ্ধি অনুযায়ী দ্রব্য বা সেবাটির চাহিদার পরিবর্তনের প্রকৃতি। 
আলফ্রেড মার্শাল সর্বপ্রথম এই মতবাদের প্রচলন করেন। তার মতে, 

চাহিদা নির্ধারণকারী অন্যান্য বিষয়সমূহ স্থির থাকলে দ্রব্যের দামের এক শতাংশ পরিবর্তনের ফলে দ্রব্য বা সেবাটির চাহিদার যে পরিবর্তন হয় তার মাধ্যমেই এর চাহিদার স্থিতিস্থাপকতা বা স্থিতিস্থাপকতা গুণাঙ্ক পরিমাপ করা হয়।  অর্থাৎ,

এখানে  হল চাহিদার পরিবর্তনের হার এবং  হল দামের পরিবর্তনের হার।

এই সমীকরন থেকে দেখা প্রাপ্ত মান সাধারনত ঋনাত্বক মান প্রদান করে। কারণ চাহিদা বিধি অনুযায়ী দাম এবং চাহিদার পরিবর্তন পরস্পর বিপরীত।

উদাহরণস্বরূপ বলা যায়, যদি কোন দ্রব্যের দাম ৫% বৃদ্ধি পায় এবং এর ফলে এর চাহিদার পরিমাণ ৫% হ্রাস পায় তাহলে চাহিদার স্থিতিস্থাপকতা হবে -৫%/৫%=-১ ।
বেশিরভাগ দ্রব্যের ক্ষেত্রে যেহেতু স্থিতিস্থাপকতা ঋনাত্বক হয়ে থাকে তাই অনেক অর্থনীতিবিদ এই স্থিতিস্থাপকতার ধনাত্বক বা পরম মান ব্যবহার করে থাকেন।

চাহিদার আয়গত স্থিতিস্থাপকতা
চাহিদার আয় স্থিতিস্থাপকতা ()) বলতে ভোক্তার আয়ের পরিবর্তনের ফলে সংশ্লিষ্ট পণ্যের চাহিদার পরিবর্তনের হার বোঝায়।

স্থিতিস্থাপকতা গুণাঙ্ক অনুযায়ী চাহিদার ব্যাখ্যা 

স্থিতিস্থাপকতার গুণাঙ্ক (Ed) অনুযায়ী চাহিদার ব্যাখ্যা।

তথ্যসূত্র 

অর্থনীতি
অর্থনৈতিক তত্ত্ব
অর্থনৈতিক মতাদর্শ
বাগর্থবিজ্ঞান
অর্থনীতি (সামাজিক বিজ্ঞান)
মূল্যনির্ধারণ
২০১৩ পাকিস্তান ক্রিকেট দলের জিম্বাবুয়ে সফর

পাকিস্তান জাতীয় ক্রিকেট দল ২৩ আগস্ট থেকে ১৭ সেপ্টেম্বর, ২০১৩ তারিখ পর্যন্ত জিম্বাবুয়ে সফর করে। সফরে দুইটি টুয়েন্টি২০ আন্তর্জাতিক ক্রিকেট, তিনটি একদিনের আন্তর্জাতিক খেলা এবং দুইটি টেস্ট খেলা অনুষ্ঠিত হয়। সীমিত ওভারের খেলাগুলো হারারে স্পোর্টস ক্লাবে অনুষ্ঠিত হয়েছে। অন্যদিকে টেস্ট ম্যাচ হারারে ও বুলাওয়ের কুইন্স স্পোর্টস ক্লাবে অনুষ্ঠিত হবার সিদ্ধান্ত গৃহীত হয়।

প্রকৃতপক্ষে এ সিরিজটি গত ডিসেম্বরে অনুষ্ঠিত হবার কথা ছিল। কিন্তু ভারতে পাকিস্তান ক্রিকেট দলের সফরের সাথে সময়সূচীর মিল থাকায় দুই দেশের মধ্যকার ক্রিকেটে দ্বি-সম্পর্কীয় উত্তরণের জন্য তা স্থগিত রাখা হয়।

বুলাওয়ের কুইন্স স্পোর্টস ক্লাবে অনুষ্ঠিত হবার কথা থাকলেও ব্যয় সঙ্কোচন নীতি প্রয়োগের ফলে তা হারারেতেই রাখা হয়। দ্বিতীয় টেস্টে জিম্বাবুয়ে জয়লাভ করে। এ জয়টি ছিল ২০০১ সালে ভারত ও পরবর্তীতে বাংলাদেশের বিপক্ষে বিজয়ের পর প্রথম।

দলের সদস্যবৃন্দ

টি২০আই সিরিজ

১ম টি২০আই

২য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

টেস্ট সিরিজ

১ম টেস্ট

২য় টেস্ট

সম্প্রচার সত্ত্ব

তথ্যসূত্র 

২০১৩-এ আন্তর্জাতিক ক্রিকেট প্রতিযোগিতা
২০১৩-এ পাকিস্তানি ক্রিকেট
পাকিস্তান ক্রিকেট দলের জিম্বাবুয়ে সফর
২০১৩-এ পাকিস্তানের ক্রিকেট
২০১৩-এ জিম্বাবুয়ের ক্রিকেট
২০০০-০১ থেকে জিম্বাবুয়ের ক্রিকেট মৌসুম